Diari Oficial de la Generalitat Valenciana


Sumari del DOGV 6391, del 05-11-2010 (2010/11068)

RESOLUCIÓ de 2 de novembre de 2010, del director general de Treball, Cooperativisme i Economia Social, que actua per delegació del vicepresident segon i conseller d'Economia, Hisenda i Ocupació, per la qual es convoquen les ajudes a la realització d'inversions per al foment de les cooperatives i societats laborals per a l'any 2010, es publiquen les línies de crèdit i l'import global màxim destinat a finançar-les i s'establixen els terminis d'admissió de sol·licituds.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6391

Data del DOGV
:   05-11-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/11926


Data del document
:   02-11-2010

Organisme emissor
:   Conselleria d'Economia, Hisenda i Ocupació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 2 de novembre de 2010, del director general de Treball, Cooperativisme i Economia Social, que actua per delegació del vicepresident segon i conseller d'Economia, Hisenda i Ocupació, per la qual es convoquen les ajudes a la realització d'inversions per al foment de les cooperatives i societats laborals per a l'any 2010, es publiquen les línies de crèdit i l'import global màxim destinat a finançar-les i s'establixen els terminis d'admissió de sol·licituds. [2010/11737]  
L'Ordre 30/2010, de 27 de juliol, de la Conselleria d'Economia, Hisenda i Ocupació, per la qual s'aproven les bases reguladores per a la concessió d'ajudes destinades al foment de les cooperatives i societats laborals (DOCV 6326, de 5 d'agost de 2010) establix en les bases 1.4 i 6.2 que en compliment del que preveu l'article 23.2 de la Llei 38/2003, de 17 de novembre, General de Subvencions i de l'article 47.11 del Text Refós de la Llei d'Hisenda Pública i d'acord amb el que establisca la llei de pressupostos de la Generalitat per a l'exercici corresponent, mitjançant resolució dictada pel titular de la Direcció General de Treball, Cooperativisme i Economia Social, per delegació del vicepresident segon i conseller d'Economia, Hisenda i Ocupació, es convocaran les ajudes regulades per les presents bases, i es donarà publicitat de les línies de crèdit i de l'import global màxim destinat, en l'exercici corresponent, a la concessió de les ajudes previstes en estes.  
En virtut de tot això i fent ús de les atribucions conferides en l'article 24 del Decret 129/2007, de 27 de juliol, del Consell, pel qual s'aprova el reglament Orgànic i Funcional de la Conselleria d'Economia, Hisenda i Ocupació, resolc:  
Primer. Convocatòria i dotació econòmica  
1. Per a l'exercici de 2010, i de conformitat amb el que establix la Llei 13/2009, de 29 de desembre, de Pressupostos per a l'exercici 2010, (DOCV 6176, de 31 de desembre de 2009) es convoquen les ajudes per a la realització d'inversions regulades en l'Ordre 30/2010, de 27 de juliol de 2010, de la Conselleria d'Economia, Hisenda i Ocupació, que es finançaran a càrrec de la secció 06, programa 315.10, Condicions de Treball, Cooperativisme i Economia Social, línies i imports que a continuació es detallen, sense perjuí que es puguen veure incrementats en funció de majors disponibilitats econòmiques:  
Les ajudes a la realització d'inversions regulades en la base 16, es finançaran amb un import global màxim d'1.750.000 euros, a càrrec del capítol VII, del codi línia T2242000, procedents de fons propis, no condicionats, de la Generalitat, amb la següent distribució per anualitats:   
Anualitat Import (euros)  
4805 719.479  
9803 978.114  
5979 078.360  
2. En el cas que, per raó d'una generació, ampliació o incorporació de crèdit es puga disposar de crèdits addicionals per a atendre les subvencions objecte de la present convocatòria, l'òrgan concedent podrà, amb la publicació prèvia dels crèdits addicionals disponibles i sense necessitat de realitzar una nova convocatòria, aplicar els crèdits addicionals a la concessió de les subvencions a què es referix la present convocatòria. A estos efectes, es fixen com a quanties addicionals màximes per a l'exercici 2010 les següents:   
- Per a ajudes a la realització d'inversions regulades en la base 16 de l'ordre esmentada, la xifra de 400.000 euros a càrrec del capítol VII, del codi de línia T2242000.  
A este efecte, l'òrgan col·legiat a què es referix la base 6 de l'ordre de bases formularà una proposta addicional per al cas que valorara positivament sol·licituds presentades a l'empara d'esta convocatòria que no puguen ser ateses per falta de disponibilitat pressupostària, i constituirà amb estes una relació de reserva degudament ordenada perquè puguen ser resoltes favorablement com a conseqüència de possibles disponibilitats pressupostàries addicionals, que permeten atendre les sol·licituds contingudes en eixa relació addicional, sense necessitat d'obrir un nou període de presentació de sol·licituds, de conformitat amb el que disposa l'article 58.2 del Reglament de la Llei General de Subvencions.  
Segon. Terminis de sol·licitud  
Per a l'exercici 2010 les sol·licituds per a subvencions a la inversió es podran sol·licitar en el termini de deu dies naturals comptats des de l'endemà de la publicació de la present resolució en el Diari Oficial de la Comunitat Valenciana.  
Tercer. Consideració d'ajudes de minimis  
De conformitat amb el que disposa l'article 7.3 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, es fa constar que les ajudes convocades per la present resolució no necessiten ser notificades a la Comissió Europea per estar acollides al règim de minimis establit en el Reglament (CE) núm. 1998/2006, de la Comissió, de 15 de desembre de 2006 (DOCE L 379, de 28 de desembre de 2006), relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis (DOUE L 379 de 28 de desembre de 2006), per la qual cosa es troben exemptes del requisit de notificació i es consideren compatibles amb el mercat comú, circumstància recollida expressament en la base 7.9 de l'ordre d'ajudes de referència.  
Quart. Valoració de les sol·licituds.  
Per a la valoració de les sol·licituds presentades, s'aplicaran les normes contingudes en l'annex II de l'Ordre 30/2010, de 27 de juliol, de la Conselleria d'Economia, Hisenda i Ocupació, per la qual s'aproven les bases reguladores per a la concessió d'ajudes destinades al foment de les cooperatives i societats laborals i es convoquen per a l'any 2010 (DOCV núm. 6326, de 5 d'agost de 2010).  
Cinqué. Recursos  
Contra la present resolució, que esgota la via administrativa, podrà interposar-se recurs de reposició davant del mateix òrgan en el termini d'un mes comptat des de l'endemà de la publicació, de conformitat amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, o bé directament recurs contenciós administratiu en el termini de dos mesos, comptat des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjuí que es puga interposar qualsevol altre recurs dels previstos en la vigent legislació.   
València, 2 de novembre de 2010.- El director general de Treball, Cooperativisme i Economia Social, p. d. (Ordre 30/2010, de 27 de juliol, DOCV núm. 6326, de 5 d'agost): Román Ceballos Sancho.